สรุปหุ้น บริษัทเฟอรารี
รู้หรือไม่ว่าเราสามารถเป็นเจ้าของบริษัทรถ Ferrari ด้วยการซื้อหุ้นของบริษัทได้ และผู้ถือหุ้นใหญ่ของบริษัท Ferrari เป็นเจ้าของสโมสร Juventus หนึ่งในตัวเก็งแชมป์ยูฟ่าแชมเปี้ยนลีคปีนี้ด้วย
23 เม.ย. 2560

รู้หรือไม่ว่าเราสามารถเป็นเจ้าของบริษัทรถ Ferrari ด้วยการซื้อหุ้นของบริษัทได้ และผู้ถือหุ้นใหญ่ของบริษัท Ferrari เป็นเจ้าของสโมสร Juventus หนึ่งในตัวเก็งแชมป์ยูฟ่าแชมเปี้ยนลีคปีนี้ด้วย
บริษัท Ferrari ก่อตั้งขึ้นโดย Enzo Ferrari ในปี 1939 รถ Ferrari รุ่น 250 GTO คือรถที่แพงสุดในโลก ราคา 1,300 ล้านบาท
บริษัท Fiat ซื้อหุ้น 50% ของบริษัท Ferrari ในปี 1969 และซื้อเพิ่มเป็น 90% ในปี 1988
ปีที่แล้ว บริษัท Fiat ปรับโครงสร้างแจกหุ้นบริษัท Ferrari คืนให้ผู้ถือหุ้น Fiat และ แยกบริษัท Ferrari ออกมาและจดทะเบียนในตลาดหลักทรัพย์อเมริกาชื่อย่อว่า RACE
ตอนนี้ผู้ถือหุ้นใหญ่สุดของ Ferrari คือ บริษัท EXOR โดยมีเจ้าของคือ Giovanni Agnelli ซึ่งเป็นเจ้าของบริษัท Fiat รวมถึงบริษัทสื่อชื่อ Economist และ สโมสรฟุตบอล Juventus ด้วย
ปีที่แล้วบริษัท Ferrari มีรายได้ 110,000 ล้านบาท ถ้าใครคิดว่าบริษัทขายรถแพงๆจะมีกำไรที่สูง คงไม่ใช่ เพราะ บริษัทมีกำไร 14,000 ล้านบาท หรือคิดเป็นแค่ 13% ของยอดขายเท่านั้น แต่ก็มีอัตรากำไรที่สูงกว่า บริษัทผลิตรถยนต์ค่ายอื่นๆอยู่มาก
ความนิยมในแบรนด์รถ Ferrari ส่งผลถึงความนิยมในหุ้นด้วยเช่นกัน ทำให้มูลค่าบริษัทที่ซื้อขายในตลาดหลักทรัพย์สูงถึง 600,000 ล้านบาท หรือคิดเป็น PE 40 เท่า
ถ้าเรายังไม่มีเงินซื้อรถ Ferrari แต่เราอาจเป็นเจ้าของบริษัท Ferrari แทนได้ 1 หุ้นตอนนี้ราคา 2,500 บาท